**Anness A**

**COVERSHEET GĦAT-TRASMISSJONI TAL-ILMENT**

Inti hawnhekk qiegħed tiġi infurmat li Ilment ġie pprezentat kontra tiegħek maċ-Ċentru tal-Arbitraġġ u Medjazzjoni (iċ-Ċentru) tal-World Intellectual Property Organization (WIPO) skont id-.eu Alternative Dispute Resolution Rules (Regoli ADR) u r-regoli supplimentari tal-World Intellectual Property Organisation (WIPO) ghad-.eu Alternative Dispute Resolution (ir-Regoli Supplimentari).

Ir-Regoli ADR huma inkorporati b’riferenza fil-Ftehim tar-Reġistrazzjoni tiegħek mar-Reġistratur(i) tad-*domain name* tiegħek, u skont dawn inti meħtieġ tkun suġġett għal proċedura amministrattiva mandatorja fil-każ li terz (Ilmentatur) jissottometti xi ilment lil xi fornitur tas-servizzi għar-reżoluzzjoni ta’disputi, bħaċ-Ċentru, li jikkonċerna *domain name* li inti tkun irreġistrajt. Inti għandek issib l-isem u d-dettalji tal-kuntatt tal-Ilmentatur, kif ukoll d-*domain name(s)* li hu/ma suġġetti tal-Ilment fid-dokument li jakkumpanja din il-Coversheet.

Ladarba iċ-Ċentru ikun ikkonferma l-Ilment sabiex jiddetermina jekk dan jissodisfax ir-rekwiżiti formali tar-Regoli ADR u r-Regoli Supplimentari, huwa jgħaddi kopja uffiċjali tal-Ilment lilek, bl-annessi kollha, permezz ta’ email, kif ukoll jintbagħatlek Avviż ta’ Informazzjoni bil-Posta. Inti imbagħad ikollok 30 ġurnata tax-xogħol mid-data tal-bidu sabiex tissottometti Risposta ghall-Ilment skont ir-regoli ADR u r-Regoli Supplimentari liċ-Ċentru u lill-Ilmentatur. Inti tista’ jew tirrapprezenta lilek innifsek jew tfittex l-assistenza ta’ avukat sabiex jirrapprezentak fil-proċeduri amministrattivi.

* Ir-Regoli ADR tista’ ssibhom hawn

<media/filer_public/49/6c/496c3824-e7be-48c7-8a6e-f6561c24f47f/adrrules_malti.pdf>

* Ir-Regoli Supplimentari tista’ ssibhom hawn

<http://www.wipo.int/amc/mt/domains/rules/supplemental/eu.html>

* Mudell tar-Risposta tista’ ssibha hawn

<http://www.wipo.int/amc/mt/docs/response-eu.doc>

Alternattivament, inti tista’ tikkuntattja liċ-Ċentru sabiex tikseb dawn id-dokumenti. Iċ-Ċentru ta’ Ġinevra fl-Isvizzera jista’ jiġi kkuntattjat permezz tan-numru tat-telefon +41 22 338 8247, permezz tal‑fax fuq +41 22 740 3700 jew permezz tal-email fuq *domain.disputes@wipo.int**.*

Inti qed tiġi ġentilment mitlub tikkuntatja liċ-Ċentru sabiex tipprovdi d-dettalji tal-kuntatt biex fuqu jintbagħtu (a) il-verżjoni uffiċjali tal-Ilment u (b) l-korrispondenza oħra waqt il-proċeduri amministrattivi.

Kopja ta’ dan l-Ilment intbagħat ukoll lir-Reġistru u r-Reġistratur(i) ta’ *domain names* li huwa/huma soġġetti għall-Ilment u li huwa/huma reġistrat/i miegħu/magħhom.

Mallli jissottometti dan l-Ilment liċ-Ċentru, l-Ilmentatur ikun qiegħed jaqbel li ser jirrispetta u li qed jintrabat bid-dispoizzjonijiet tar-Regoli ADR u r-Regoli Supplimentari.